English: And in fact, it's an argument that former colleagues of mine in Westminster who represented those seaside areas put forward quite strongly, and repeatedly. And some of those are thematic funding areas, not coastal resort specific. So things like what once existed - the Future Jobs Fund, and things like that, with the UK Government - those were things that disappeared subsequently, but were replaced by Welsh Government funding. I'll turn to some of them now, because some of them I think can be thematic rather than purely coastal, and so on. And in saying this, I would remark that, in Bridgend and from the north Bridgend valleys perspective, we're not at the centre of a lot of these initiatives - we tend to be at one end of the health board, we tend to be at one end of the Cardiff city region, at one end of the metro, et cetera, et cetera - so we have to shout really loudly and argue the case. But, within what is available, we've been quite successful, but we need to do more. So let me just turn to some of these. So if you look, for example, in the Garw and the Ogmore valleys in particular, they are in crying need of some civic renewal - empty buildings, empty shops that have been standing there for a long, long time. Now, the sort of approach that's been taken by Rhondda Cynon Taf council, and in fact that they are leading on, in terms of real spatial regeneration - physical transformation - that not only does shops and units but also does accommodation and above, we'd definitely benefit from that, and getting our act together to do that within those valley areas. The regeneration that we're going to do with some of the last of the European money around Maesteg Town Hall, turning it from an old-fashioned town hall - it's been a brilliant venue for many, many years, but into a real cultural hub and venue that will do a range of civic matters there, and cultural matters. That will be a real hub for that community, and has real potential, working with the college and with others, to do a lot, lot more. The Ewenny Road site, which Ministers will know, because I keep banging on about this, is nearly an 8 hectare site in the centre of Maesteg. It's been sitting empty for so long now. It's got issues to do with remediation on the land, but they've been there for some time. I think there are two or three Government departments involved in looking at it, but we just need to now pull it together. Because that could be a multi-use business and residential, and so on, right in the heart of one of our prime valleys. Transport, for us, is a major issue around community regeneration. And it's across the valleys, as well as up and down the valleys. So, the sooner we can bring together not just the rail issues but the fast, speedy buses, and re-regulating the buses so we can decide where the routes go, and get people to work at the time they need to get to work, is critical as well. I'm not sure of the time, because I took an intervention, and I've gone well beyond here. The other aspect I would say, which was mentioned in terms of seaside resorts as well, is the tourism and cultural potential here, because we have a great outdoors experience. If you do a figure-of-eight from Pontycymer in the centre of the Garw valley up one side of the glacial, and down the other, and then back up and round, you've just done a circuit as demanding as any day on the Tour du Mont Blanc in the French Alps. So we need to be making more of that. And the number of international cyclists who use the Bwlch mountain and the Ogmore valley as their training ground - up that hill and back down the other side as well. So we need to do more of this. But we have some of the tools at our disposal; what we need is the masterplanning to make this work. And I suspect, with some of those thematic areas, it's equally what we need to do in seaside areas as well. It's looking at what funding is available, is there more needed - yes, absolutely - but what is available right now. And one of the things I would say as well, in future, one of the aspects - as we withdraw from the European Union - is to look at the thing that was remarked upon yesterday, which is additional flexibilities that could be used in those thematic areas to drive more regional and local priorities. That may mean we don't need a seaside fund, what we need is greater flexibility for people to decide what's important in their areas.
Welsh: Ac yn wir, mae'n ddadl y mae cyn-gydweithwyr i mi yn San Steffan a gynrychiolai'r ardaloedd glan môr hynny wedi ei chyflwyno'n eithaf cryf, dro ar ôl tro. Ac mae rhai o'r rhain yn ardaloedd ariannu thematig, a heb fod yn gyfyngedig i gyrchfannau gwyliau arfordirol. Felly, mae pethau fel yr hyn a fodolai unwaith - Cronfa Swyddi'r Dyfodol, a phethau fel hynny, gyda Llywodraeth y DU - roedd y rheini'n bethau a ddiflannodd wedi hynny, ond cafwyd cyllid gan Lywodraeth Cymru yn eu lle. Fe drof at rai ohonynt yn awr, oherwydd credaf y gall rhai ohonynt fod yn thematig yn hytrach nag arfordirol yn unig, ac yn y blaen. Ac wrth ddweud hyn, ym Mhen-y-bont ar Ogwr ac o safbwynt cymoedd gogledd Pen-y-bont ar Ogwr, buaswn yn dweud nad ydym yn ganolog i lawer o'r mentrau hyn - tueddwn i fod ar un pen i'r bwrdd iechyd, tueddwn i fod ar un pen i ddinas-ranbarth Caerdydd, ar un pen i'r metro, ac ati, ac ati - felly mae'n rhaid i ni weiddi'n uchel iawn a dadlau'r achos. Ond o fewn yr hyn sydd ar gael, rydym wedi bod yn eithaf llwyddiannus, ond mae angen i ni wneud mwy. Felly gadewch i mi droi at rai o'r rhain. Os edrychwch, er enghraifft, ar gymoedd Garw ac Ogwr yn benodol, ceir angen dirfawr am adnewyddu dinesig - adeiladau gwag, siopau gwag sydd wedi bod yno ers amser maith. Nawr, mae'r math o ymagwedd sydd gan Gyngor Rhondda Cynon Taf, ymagwedd y maent wedi bod yn arwain arni mewn gwirionedd, o ran adfywio gofodol go iawn - trawsnewid ffisegol - sydd nid yn unig yn gwneud siopau ac unedau ond hefyd yn gwneud llety a thai uwchben, byddem yn bendant yn elwa o hynny, a mynd ati i'w wneud yn yr ardaloedd hyn yn y Cymoedd. Mae'r gwaith adfywio rydym yn mynd i'w wneud gyda rhywfaint o'r arian Ewropeaidd olaf ar Neuadd y Dref Maesteg, gan ei newid o fod yn neuadd y dref hen ffasiwn - mae wedi bod yn lleoliad gwych ers blynyddoedd lawer, ond ei throi'n ganolfan a lleoliad diwylliannol go iawn a fydd yn gwneud amrywiaeth o bethau dinesig yno, a phethau diwylliannol. Bydd honno'n ganolfan go iawn i'r gymuned honno, ac mae iddi botensial gwirioneddol, gan weithio gyda'r coleg a chydag eraill, i wneud llawer iawn mwy. Mae safle Heol Ewenni, y bydd Gweinidogion yn gwybod amdano am fy mod yn rhygnu ymlaen am hyn, bron â bod yn 8 hectar o faint yng nghanol Maesteg. Mae wedi bod yn wag ers cymaint o amser erbyn hyn. Mae problemau'n ymwneud â materion adfer tir ynghlwm wrth y safle, ond maent wedi bod yno ers tro. Rwy'n credu bod dwy neu dair o adrannau'r Llywodraeth yn rhan o'r broses o edrych arno, ond mae angen i ni dynnu'r cyfan at ei gilydd yn awr. Oherwydd gallai hwnnw fod yn safle busnes a phreswyl amlddefnydd, ac yn y blaen, yng nghanol un o'n prif gymoedd. I ni, mae trafnidiaeth yn fater pwysig wrth sôn am adfywio cymunedau. Ac mae ar draws y cymoedd, yn ogystal ag i fyny ac i lawr y cymoedd. Felly, gorau po gyntaf y gallwn ddatrys materion yn ymwneud â'r rheilffyrdd a bysiau cyflym, ac ail-reoleiddio'r bysiau fel y gallwn benderfynu i ble mae'r llwybrau'n mynd, a sicrhau bod pobl yn cyrraedd y gwaith ar yr adeg y mae angen iddynt gyrraedd eu gwaith, mae hynny'n hanfodol yn ogystal. Nid wyf yn siŵr am yr amser gan i mi dderbyn ymyriad, ac rwyf wedi mynd ymhell y tu hwnt. Buaswn yn dweud mai'r elfen arall, a grybwyllwyd mewn perthynas â threfi glan môr hefyd, yw'r potensial o ran twristiaeth a diwylliant, oherwydd mae gennym brofiad awyr agored gwych. Os gwnewch ffigwr wyth o Bontycymer yng nghanol cwm Garw i fyny un ochr i'r rhewglai, ac i lawr yr ochr llall, a mynd i fyny yn eich ôl a rownd, rydych newydd wneud cylched mor ymestynnol ag unrhyw ddiwrnod ar y Tour du Mont Blanc yn yr Alpau Ffrengig. Felly mae angen inni wneud mwy o hynny. Ac mae nifer y beicwyr rhyngwladol sy'n defnyddio mynydd y Bwlch a chwm Ogwr fel eu hardal hyfforddi - i fyny'r bryn hwnnw ac yn ôl i lawr yr ochr arall hefyd. Felly mae angen i ni wneud mwy o hyn. Ond mae gennym rai o'r arfau sydd ar gael i ni; yr hyn sydd ei angen arnom yw'r uwchgynllunio i wneud i hyn weithio. Ac rwy'n tybio, gyda rhai o'r meysydd thematig hyn, ei fod yn ymwneud lawn cymaint â'r hyn sydd angen inni ei wneud mewn ardaloedd glan môr hefyd. Mae'n golygu edrych ar ba gyllid sydd ar gael, a oes angen mwy - oes, yn bendant - ond yr hyn sydd ar gael yn awr. Ac un o'r pethau yr hoffwn ei ddweud hefyd, yn y dyfodol, un o'r agweddau - wrth i ni adael yr Undeb Ewropeaidd - yw edrych ar yr hyn y cyfeiriwyd ato ddoe, sef hyblygrwydd ychwanegol y gellid ei ddefnyddio yn y meysydd thematig hynny i wella mwy o flaenoriaethau rhanbarthol a lleol. Gallai hynny olygu nad oes arnom angen cronfa glan môr, yr hyn sydd ei angen yw mwy o hyblygrwydd i bobl benderfynu beth sy'n bwysig yn eu hardaloedd.